ai4bharat/Pralekha huggingface dataset:
சுற்றுலா அமைச்சகம்
மத்திய சுற்றுலாத்துறை அமைச்சகம் சார்பில், லடாக்கின் செழுமையான பாரம்பரியம், ‘தேக்கோ அப்னா தேஷ்’ இணையதள தொடர்களின் வரிசையில் 5வது இணையதளக் கருத்தரங்கில் விவரிக்கப்பட்டது
இந்தியாவில் உள்ள பல்வேறு சுற்றுலாத் தலங்கள் குறித்து விழிப்புணர்வு ஏற்படுத்தவும், அதற்கான பயணங்களை ஊக்குவிக்கவும், மத்திய சுற்றுலாத்துறை அமைச்சகம் சார்பில் நம்முடைய தேசத்தைக் காணுங்கள் - ‘தேக்கோ அப்னா தேஷ்’ என்ற இணையதளத் தொடர் கருத்தரங்குகள் நடத்தப்பட்டு வருகின்றன. இதில் நாட்டின் செழுமையான பாரம்பரியம் குறித்த தகவல்களும், இந்தியாவில் இருக்கும் சுற்றுலாத்தலங்கள் பற்றிய விரிவான விவரங்களும் தெரிவிக்கப்படுகின்றன.
இந்தத் தொடர் கருத்தரங்கு வரிசையில், மத்திய சுற்றுலாத்துறை அமைச்சகம், ‘லடாக்: வெளிவராததை வெளிக்கொணர்வது’ என்ற தலைப்பில், செழுமையான பாரம்பரியம் கொண்ட லடாக் பற்றி 5வது இணையதளக் கருத்தரங்கு, 2020ஐ ஏப்ரல் 20இல் நடத்தியது.
இந்தக் கருத்தரங்கில், சர்வதேச இமயமலை மலையேற்றக் குழுவைச் சேர்ந்த பராஸ் லூம்பா மற்றும் ஜெய்தீ்ப் பன்சால் ஆகியோர், லடாக் பற்றிய புகைப்படங்களுடன் அந்த நகரம் மற்றும் உயரமான கணவாய்ப் பகுதிகள் மற்றும் லடாக்கில் வெளியுலகத்திற்கு தெரியாத பகுதிகள் ஆகியவற்றை பற்றி விளக்கினர். மேலும், அவர்கள் லடாக்கின் பாரம்பரிய வீடுகளில் தங்கும் நடைமுறைகள் மற்றும் லடாக் பயணத்தின் போது தேவையான நீடித்த மற்றும் சூழலுக்கு உகந்த நட்புறவு நடவடிக்கைகள் குறித்து விளக்கினர்.
ஆரம்பத்தில் லே நகரில் இருந்து அவர்கள் தங்கள் காட்சிப் பயணத்தைத் தொடங்கினர். ஹெமிஸ் தேசியப்பூங்கா, மர்கா பள்ளத்தாக்கு, நீண்ட நூபுரா பள்ளத்தாக்கு ஆகியவற்றின் அழகு பற்றியும், இந்தியாவின் கடைசி கிராமங்களான தர்துக், வார்ஷி பற்றியும் அவர்கள் விளக்கினர். செல்லும் வழியில் இருக்கும் புராதன மடாலயங்கள், புனித ஏரிகள் ஆகியவை பற்றியும் அவர்கள் விளக்கினர்.
நூபுராவில் இருந்து லே பிராந்தியத்தின் பெரும் பகுதியையும், லிங்செட்டின் டிரான்ஸ்-சிங்லா பள்ளத்தாக்கு, 15ம் நூற்றாண்டு மடாலாயம் மற்றும் இந்தியாவின் பழங்குடியினரான புரோக்பா இனத்தினரின் கடைசி குடியிருப்புகளான தா, ஹனு ஆகியவற்றை பற்றியும் பேச்சாளர்கள் விளக்கினர்.
இந்தக் கருத்தரங்களில் பேச்சாளர்களுக்கு மிகச்சிறப்பான வரவேற்பு கிடைத்தது. சுமார் 4,600 பேர் இந்தக் கருத்தரங்கிற்குப் பதிவு செய்து இருந்தனர். மேலும், 78 சதவீதம் பார்வையாளர்கள், இந்தக் கருத்தரங்கு மிகச் சிறப்பாக இருந்ததாக கருத்து வெளியிட்டிருந்தனர்.
(Visitor Counter : 93
மனித வள மேம்பாட்டு அமைச்சகம்
தேர்வு குறித்த உரையாடல் 2023 நிகழ்வில் அதிக அளவில் பங்கேற்க வேண்டும் என்று திரு தர்மேந்திர பிரதான் வலியுறுத்தல்
பிரதமர் திரு நரேந்திர மோடி, நடத்தும் “தேர்வு குறித்த உரையாடல் 2023” நிகழ்வில் அதிக அளவில் மாணவர்களையும், ஆசிரியர்களையும், பெற்றோர்களையும் கலந்துகொள்ளுமாறு மத்திய கல்வி மற்றும் திறன் மேம்பாட்டுத்துறை அமைச்சர் திரு தர்மேந்திர பிரதான் கேட்டுக் கொண்டார்.
பிரதமர் திரு நரேந்திர மோடியின் தனித்துவம் மிக்க கலந்துரையைாடல் “தேர்வு குறித்த உரையாடல் 2023” நிகழ்வில், நாடு முழுவதிலுமிருந்து மாணவர்கள், பெற்றோர்கள், ஆசிரியர்கள் கலந்துகொண்டு தேர்வு குறித்த மாணவர்களின் மனஅழுத்தத்தைப் போக்கி வாழ்க்கையை உற்சாகமாகக் கொண்டாடுவதற்கு அவர்களை தயார் படுத்துவதே இதன் நோக்கமாகும். இந்த நிகழ்வு மத்திய கல்வி அமைச்சகத்தின் பள்ளிக் கல்வித்துறை மூலம் கடந்த 5 ஆண்டுகளாக வெற்றிகரமாக நடத்தப்பட்டு வருகிறது.
9-ம் வகுப்பு முதல் 12-ம் வகுப்பு வரையிலான பள்ளி மாணவர்கள், ஆசிரியர்கள் மற்றும் பெற்றோர்கள் ஆகியோர் ஆன்லைன் மூலம் நடத்தப்படும் போட்டி மூலம் தேர்வு செய்யப்படுகின்றனர். இந்த நிகழ்வில் கலந்து கொள்ள விருப்பம் உள்ளவர்கள் பின்வரும் இணையதள முகவரியில் நவம்பர் 25, 2022 முதல் 30 டிசம்பர் 2022 வரை https://innovateindia.mygov.in/ppc-2023/ பதிவு செய்துகொள்ளலாம்.
-----
AP/GS/KPG/IDS
(Visitor Counter : 87
ரசாயனம் மற்றும் உரங்கள் அமைச்சகம்
உலகளாவிய ரசாயனம் மற்றும் உரச்சந்தையை வழிநடத்த இந்தியாவின் சொந்த மாதிரியை உருவாக்க வேண்டும் என மத்திய ரசாயனம் மற்றும் உரங்கள் துறை அமைச்சர் டாக்டர். மன்சுக் மாண்டவியா அழைப்பு
“ரசாயனங்கள் மற்றும் பெட்ரோலிய பொருட்கள் துறையானது, பிரதமர் திரு.நரேந்திர மோடியின், ‘இந்தியாவில் தயாரிப்போம், உலகத்துக்காக தயாரிப்போம்’ என்ற தொலைநோக்குப் பார்வையுடன் ஒன்றிசைந்து, இந்தியாவை உலகளாவிய உற்பத்தி மையமாக மாற்ற முடியும். ரசாயனம் மற்றும் பெட்ரோலியப் பொருட்கள் துறையின் 3-வது ஆலோசனைக் கூட்டத்தில் கலந்துக் கொண்ட மத்திய ரசாயனம் மற்றும் உரங்கள் துறை அமைச்சர் மன்சுக் மாண்டவியா இதனைத் தெரிவித்தார். இந்த கூட்டத்தில் ரசாயனம் மற்றும் உரங்கள் துறையின் இணையமைச்சர் பாக்வந்த் குபாவும் கலந்துக் கொண்டார்.
நிகழ்ச்சியில் உரையாற்றிய டாக்டர் மன்சுக் மாண்டவியா, இந்தியாவின் ரசாயனம் மற்றும் பெட்ரோலியப் பொருட்கள் துறையானது, நாட்டின் வளர்ச்சியை மேம்படுத்துவதில் குறிப்பிடத்தக்க பங்கை வகிக்கும் கணிசமான ஆற்றலை பெற்றுள்ளதாக தெரிவித்தார். “ரசாயனம் மற்றும் உரங்கள் துறையில், உலகளாவிய சந்தையை வழிநடத்த இந்தியா தனது சொந்த மாதிரியை உருவாக்க வேண்டும்” என்று அவர் கேட்டுக் கொண்டார். “உலகளாவிய தேவைகள் மற்றும் சீரமைக்கப்பட்ட தொழில்களின் வளர்ந்து வரும் தேவைகளுடன் இணைந்த எதிர்கால உத்தியை உருவாக்குமாறு நிறுவனங்களையும், ஆய்வுக் குழுவினரையும் அவர் கேட்டுக் கொண்டார். சவால்களை எதிர்கொள்ளும் திறன் இந்தியாவுக்கு உள்ளது” என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1860855
பெருநிறுவனங்கள் விவகாரங்கள் அமைச்சகம்
இந்திய பட்டயக் கணக்காளர்கள் கல்வி நிறுவனம்- ஆப்கானிஸ்தானின் சான்றிதழ் பெற்ற கணக்காளர்கள் அமைப்பு இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
இந்திய பட்டயக் கணக்காளர்கள் கல்வி நிறுவனம்- ஆப்கானிஸ்தானின் சான்றிதழ் பெற்ற கணக்காளர்கள் அமைப்பு இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் வழங்கியுள்ளது. “ஆப்கானிஸ்தான் கணக்கியல் வாரியத்தின்” திறன் கட்டமைப்பில் பரஸ்பர ஒத்துழைப்பு ஏற்படுத்துவதையும், அறிவுப் பரிமாற்றத்தின் மூலம் ஆப்கானிஸ்தானில் ஐ.டி திறன் மற்றும் தரத்தின் உறுதிப்பாட்டை வலுப்படுத்துவதையும், மாணவர்கள் மற்றும் உறுப்பினர்கள் பரிமாற்றத்தையும், பரஸ்பரம் பயனளிக்கும் கருத்தரங்குகள், மாநாடுகள் மற்றும் கூட்டு செயல்பாடுகளையும் இந்தப் புரிந்துணர்வு ஒப்பந்தம் நிலைநிறுத்தும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்டுள்ள கொவிட் தடுப்பூசிகளின் மொத்த எண்ணிக்கை 63.43 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 63.43 கோடியைக் கடந்துள்ளது. கடந்த 24 மணி நேரத்தில் 31,14,696 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 63,43,81,358 முகாம்களில் 68,14,305 தடுப்பூசிகள் போடப்பட்டுள்ளன.
கடந்த 24 மணி நேரத்தில் 34,763 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,19,23,405 ஆக உயர்ந்துள்ளது.
நம்நாட்டில் குணமடைந்தவர்களின் விழுக்காடு, 97.51 சதவீதமாக உள்ளது.
தொடர்ந்து 64 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 42,909 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,76,324. ஆக உள்ளது. இது, நாட்டின் மொத்த பாதிப்பில் 1.15 சதவீதம் ஆகும்.
கடந்த 24 மணி நேரத்தில் 14,19,990 பரிசோதனைகளும், இந்தியாவில் இதுவரை மொத்தம் 52,01,46,525 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 66 நாட்களாக 3 சதவீதத்திற்கும் குறைவாக, 2.41 சதவீதம் என்ற அளவிலும், தினசரி தொற்று உறுதி விகிதம் 3.02 சதவீதமாகவும் இன்று பதிவாகியுள்ளது. தொடர்ந்து 34 நாட்களாக அன்றாடத் தொற்று உறுதி விழுக்காடு 3 சதவீதத்திற்குக் குறைவாகவும், 84 நாட்களாக 5 சதவீதத்திற்கும் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750317
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 170.87 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 8,92,828 கொவிட் சிகிச்சை பெறுபவர்கள் 2.11%ஆக உள்ளனர்.
குணமடைந்தோர் விகிதம் தற்போது 96.70%சதவீதம்
கடந்த 24 மணி நேரத்தில் 1,72,211 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,10,12,869 என அதிகரித்துள்ளது.
கடந்த 24 மணி நேரத்தில் 71,365 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.54 சதவீதம் ஆகும்
வாராந்திர பாதிப்பு விகிதம் 7.57 சதவீதம் ஆகும்
இதுவரை மொத்தம் 74.46 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 15,71,726 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1796720
எரிசக்தி அமைச்சகம்
அனைத்து மின் உற்பத்தி நிலையங்களிலும் கூடுதல் இருப்புகளை ஏற்படுத்துதல்: இக்கோடைகாலத்தின் தேவையை நிறைவேற்றுவதை உறுதி செய்யும் வகையில் அரசு தேவையான நடவடிக்கைகளை மேற்கொண்டுள்ளது: மத்திய மின்துறை அமைச்சர் திரு. ஆர்.கே.சிங்
நிலக்கரியை அடிப்படையாகக் கொண்டு செயல்படும் அனல்மின் நிலையங்களில் நிலக்கரி இருப்பை மத்திய மின்சார ஆணையம் கண்காணித்து வருகிறது. 05.03.2023ன் படி அனல்மின் நிலையங்களில் 34 மில்லியன் டன் நிலக்கரி இருப்பில் இருந்தது. இது மின் உற்பத்தி செய்ய 12 நாட்களுக்கு போதுமானது. இது மத்திய மின்சார ஆணையம் வெளியிட்டுள்ள நிலக்கரி இருப்பு விதிகளில் சுமார் 50% ஆகும்.
இந்தக் கோடை காலத்தில் 230 ஜிகா வாட் மின்சாரம் தேவைப்படும் என்று எதிர்பார்க்கப்படுகிறது. இக்கோடைகாலத்தின் மின் தேவையை நிறைவேற்றுவதை உறுதி செய்யும் வகையில் தேவையான நடவடிக்கைகளையும் மின்துறை அமைச்சகம் மேற்கொண்டுள்ளது.
இத்தகவலை மத்திய மின்துறை அமைச்சர் திரு. ஆர்.கே.சிங் மாநிலங்களவையில் தெரிவித்தார்.
பிரதமர் அலுவலகம்
ரேபரேலியில் உள்ள என்.டி.பி.சி. ஆலையில் ஏற்பட்ட விபத்திற்கு பிரதமர் இரங்கல்
உத்தர பிரதேச மாநிலம், ரேபரேலியில் உள்ள தேசிய அனல் மின் உற்பத்திக் கழகத்தின்  ஆலையில் ஏற்பட்ட விபத்திற்கு பிரதமர் திரு. நரேந்திர மோடி இரங்கல் தெரிவித்தார்.
(“ரேபரேலியில் உள்ள என்.டி.பி.சி. ஆலையில் ஏற்பட்ட விபத்து குறித்து அறிந்து ஆழ்ந்த வேதனை அடைந்தேன். விபத்தில் உயிரிழந்தவர்கள் குடும்பத்தினருடன் என் எண்ணங்கள் உள்ளன. காயமடைந்தவர்கள் விரைவில் குணமடைய வேண்டுகிறேன். நிலைமை மிகவும் நெருக்கமாக கண்காணிக்கப்படுகிறது. இயல்பு நிலை திரும்ப அதிகாரிகள் தகுந்த நடவடிக்கை எடுத்து வருகின்றனர்.” என்று பிரதமர் குறிப்பிட்டுள்ளார்.
தகவல் மற்றும் ஒலிபரப்பு அமைச்சகம்
மத்திய தகவல் மற்றும் ஒலிபரப்புத்துறை அமைச்சகத்தின் ஐகானிக் வாரம் நிறைவு
மத்திய தகவல் மற்றும் ஒலிபரப்புத்துறை அமைச்சகத்தால் கொண்டாடப்பட்ட விடுதலையின் அம்ரித் மகோத்ஸவத்தின் ‘ஐகானிக் வாரம்’ நேற்று நிறைவடைந்தது. இந்த கொண்டாட்டங்கள், கடந்த 23ம் தேதி தொடங்கியது. இதில் மத்திய தகவல் மற்றும் ஒலிபரப்புத்துறை அமைச்சகத்தின் அனைத்து ஊடகப் பிரிவுகளும் உற்சாகமாக பங்கேற்றன.
ஐகானிக் வாரத்தில், தூர்தர்ஷன் நெட்வொர்க், நேதாஜி, சமஸ்தானங்கள் இணைப்பு போன்ற ஆவணப் படங்களை காட்டின. புகழ்பெற்ற இந்திய திரைப்படம், ‘‘ராசி’-யும் ஒளிபரப்பட்டது. தேசிய திரைப்பட ஆவண காப்பகம், தனது ஓடிடி தளமான www.cinemasofindia.com -ல் திரைப்பட விழாவை நடத்தியது. ‘‘ஐலேண்ட் சிட்டி, ‘கிராஸிங் பிரிட்ஜஸ்’’ போன்ற படங்களின் தொகுப்பு சிறப்பு காட்சிகளாக திரையிடப்பட்டன.
பிராந்திய தூர்தர்ஷன் மற்றும் அகில இந்திய வானொலியின் செய்தி பிரிவுகள், சுதந்திர போராட்ட வீரர்கள் பற்றிய சிறப்பு கதைகள், வரலாற்று முக்கியத்துவம் வாய்ந்த இடங்கள், நிகழ்வுகள் ஆகியவற்றை, தினசரி செய்தியில் ஒரு பகுதியாக சிறப்பு நிகழ்ச்சிகளாக ஒலிபரப்பின. பல சமுதாய ரேடியோ நிலையங்கள், சிறப்பு நிகழ்ச்சிகளை ஒலிபரப்பின. இந்த நிகழ்ச்சிகளில் சுதந்திரப் போராட்டத்தில் பங்கேற்ற வீரர்கள், அதிகம் அறியப்படாத நாயகர்களின் விதிவிலக்கான பங்களிப்பு, வீரம், அர்ப்பணிப்பு, தியாகம் உள்ளிட்ட பல அம்சங்கள் எடுத்து கூறப்பட்டன.
நாடு முழுவதும் மண்டல மக்கள் தொடர்பு அலுவலகங்கள், நாடகங்கள், மேஜிக் நிகழ்ச்சிகள், பொம்மலாட்டம், நாட்டுப்புறக் கலைகள் போன்றவற்றை நடத்தின. பல மாநிலங்களில், சுதந்திர நடைப் பயணம் ஆகியவை நேரு யுவ கேந்திர மற்றும் என்எஸ்எஸ் அமைப்புகளுடன் இணைந்து நடத்தப்பட்டன.
பெங்களூரு மக்கள் தொடர்பு அலுவலகம் நடத்திய சுதந்திர போராட்ட வீரர்களின் கண்காட்சியை மத்திய தகவல் மற்றும் ஒலிரப்புத்துறை அமைச்சகத்தின் இணையமைச்சர் டாக்டர் எல்.முருகன் தொடங்கி வைத்தார். இதே போன்ற கண்காட்சி ராஜஸ்தான் மக்கள் தொடர்பு அலுவலகத்தால், பிகானிரில் நடத்தப்பட்டது. இதை மத்திய இணையமைச்சர் திரு அர்ஜூன் ராம் மெஹ்வல் தொடங்கி வைத்தார்.
பத்திரிகை தகவல் அலுவலகத்தின் பிராந்திய பிரிவுகள், நாடு முழுவதும் பல தலைப்புகளில் இணைய கருத்தரங்குகளை நடத்தின. இதில் சுதந்திர போராட்டத்தின் போது, மாநிலங்களைச் சேர்ந்த சுதந்திர போராட்ட வீரர்கள் பங்களிப்பு பற்றிய தலைப்புகள் தேர்வு செய்யப்பட்டன.
குறிப்பிடத்தக்க முன்னேற்றமாக, 90 வயதான சுதந்திர போராட்ட வீராங்கனை ரோஹினி கவாங்கர், மும்பை பத்திரிகை தகவல் அலுவலகம் நடத்திய ‘சுதந்திர இயக்கத்தில் மும்பையின் பங்கு என்ற இணைய கருத்தரங்கில் உரையாற்றினார்.
புவேனேஸ்வர் பத்திரிகை தகவல் அலுவலகம் நடத்திய இணைய கருத்தரங்கில் இளம் வயதினர் பலர் வினாடி வினா, கலந்துரையாடல் மற்றும் போட்டிகளில் பங்கேற்றனர்.
ஐகானிக் வாரம், மக்கள் பங்களிப்புடன் கூடிய நிகழ்ச்சியாக நடத்தப்பட்டது. இதன் நோக்கம், அம்ரித் மகோத்ஸவத்தை அரசு தலைமையிலான நிகழ்ச்சியாக அல்லாமல், மக்கள் இயக்க நிகழ்ச்சியாக நடத்துவதுதான்.
ஐகானிக் வாரத்தில் முக்கிய அம்சமாக, ‘அரசியல் சாசனத்தை உருவாக்குதல்’ என்ற தலைப்பில் மின்னணு- புகைப்பட கண்காட்சி, ‘சித்ராஞ்சலி@75’ என்ற தலைப்பில் மெய்நிகர் போஸ்டர் கண்காட்சி ஆகியவற்றை மத்திய அமைச்சர் திரு அனுராக் சிங் தாகூர் மத்திய அமைச்சர்கள் ஜி. கிஷன் ரெட்டி, திரு அர்ஜூன் ராம் மெஹ்வல், டாக்டர். எல். முருகன் மற்றும் திருமதி மீனாட்சி லெகி ஆகியோரால் தொடங்கி வைக்கப்பட்டது.
-----
(Visitor Counter : 227
வணிகம் மற்றும் தொழில்துறை அமைச்சகம்
இந்தியா-ஐரோப்பிய ஒன்றிய அமைச்சர்கள் கூட்டத்திற்கு இடையே திரு. டோம்ப்ரோவ்ஸ்கிஸ் –ஐ திரு கோயல் சந்தித்தார்
இந்தியா-ஐரோப்பிய யூனியன் வர்த்தகம் மற்றும் தொழில்நுட்ப கவுன்சிலின்  முதலாவது அமைச்சர்கள் அளவிலான கூட்டத்திற்கு இடையே, மத்திய வர்த்தகம் மற்றும் தொழில்துறை, ஜவுளி, நுகர்வோர் விவகாரங்கள், உணவு மற்றும் பொது விநியோகத்துறை அமைச்சர் திரு பியூஷ் கோயல், ஐரோப்பிய வர்த்தக ஆணையர் திரு. வால்டிஸ் டோம்ப்ரோவ்ஸ்கிஸ்-ஐ சந்தித்து இருதரப்பு ஒத்துழைப்பு குறித்து பேசினார். கூட்டத்தில் இருதரப்பு உயர் அதிகாரிகளும் கலந்து கொண்டனர்.
இருதரப்பு விவாதங்களின் போது இரு தரப்புக்கும் இடையிலான நீண்டகால கூட்டாண்மையை அவர்கள் நினைவு கூர்ந்தனர். இரு தரப்பிலும் பொருளாதாரம் மற்றும் வேலைவாய்ப்பை ஆதரிக்கும் சமச்சீர் மற்றும் அர்த்தமுள்ள விளைவுகளுக்கான சந்தை அணுகல் உட்பட பரஸ்பர உணர்திறன்களை சரியான முறையில் பரிசீலித்த பிறகு, அனைத்து பிரச்சினைகளிலும் ஒன்றிணைந்து நடந்துகொண்டிருக்கும் தடையற்ற வர்த்தக ஒப்பந்த பேச்சுவார்த்தைகளை விரைவுபடுத்த வேண்டியதன் அவசியத்தை அவர்கள் வலியுறுத்தினர்.
உலக வர்த்தக அமைப்பு தொடர்பான பிரச்சினைகளுக்கு பொதுவான முன்னுரிமைகளில் இணைந்து பணியாற்றுவதற்கான தங்கள் உறுதிப்பாட்டை இரு தரப்பினரும் உறுதிப்படுத்தினர். இந்தியாவிலும் வளரும் நாடுகளின் பெரும் பகுதிகளிலும் வாழும் கோடிக்கணக்கான மக்களின் வாழ்வாதாரம் மற்றும் உணவுப் பாதுகாப்பில் ஒருமித்த அடிப்படையிலான தீர்வுகளின் அவசியத்தை இரு தரப்பும் அங்கீகரித்தன. தங்களது கூட்டு முயற்சிகள் வரவிருக்கும் உலக வர்த்தக அமைப்பு மாநாட்டில் அர்த்தமுள்ள தீர்வுகளைக் கண்டறிய உதவும் என்று அவர்கள் நம்பிக்கை தெரிவித்தனர்.
தேர்தல் ஆணையம்
11வது தேசிய வாக்காளர் தினம், ஜனவரி 25ம் தேதி கொண்டாப்படுகிறது
11வது தேசிய வாக்காளர் தினத்தை, இந்திய தேர்தல் ஆணையம் ஜனவரி 25ம் தேதி கொண்டாடுகிறது.
தில்லி அசோக் ஓட்டலில் நடைபெறும் இந்நிகழ்ச்சியில், குடியரசுத் தலைவர் திரு ராம்நாத் கோவிந், ராஷ்டிரபதி பவனில் இருந்து காணொலி காட்சி மூலம் தலைமை விருந்தினராக கலந்து கொள்கிறார். மத்திய சட்ட அமைச்சர் திரு ரவி சங்கர் பிரசாத் சிறப்பு விருந்தினராக கலந்து கொள்கிறார்.
நமது வாக்காளர்களை அதிகாரமிக்கவர்களாகவும், விழிப்புணர்வு மிக்கவர்களாகவும், பாதுகாப்பு மற்றும் தகவல் அறிந்தவர்களாகவும் ஆக்குவதே இந்தாண்டு தேசிய வாக்காளர் தினத்தின் கருப் பொருள். தேர்தல் நேரத்தில் வாக்காளர்கள் தீவிரமாக பங்கேற்க வேண்டும் என்பதை இது எதிர்நோக்குகிறது.
கொவிட்-19 தொற்று காலத்தில், தேர்தல்களை பாதுகாப்பாக நடத்த வேண்டும் என்ற இந்திய தேர்தல் ஆணையத்தின் உறுதிப்பாட்டிலும் இது கவனம் செலுத்துகிறது.
இந்திய தேர்தல் ஆணையம் கடந்த 1950ம் ஆண்டு ஜனவரி 25ம் தேதி ஏற்படுத்தப்பட்டது. இதை குறிக்கும் விதத்தில், ஒவ்வொரு ஆண்டும் ஜனவரி 25ம் தேதி தேசிய வாக்காளர் தினம் கொண்டாப்படுகிறது. தேசிய வாக்காளர் தினத்தின் முக்கிய நோக்கம், வாக்காளர்கள் குறிப்பாக புதிய வாக்காளர்களின் பதிவை ஊக்குவிப்பதுதான். நாட்டின் வாக்காளர்களுக்காக அர்ப்பணிக்கப்பட்ட இந்த நாள், வாக்காளர்கள் இடையே விழிப்புணர்வை ஏற்படுத்தவும், தேர்தல் நடைமுறையில் தகலறிந்த பங்கேற்பை ஊக்குவிப்பதற்காகவும் பயன்படுத்தப்படுகிறது. தேசிய வாக்காளர் தினத்தில், புதிய வாக்காளர்களுக்கு போட்டோ அடையாள அட்டை வழங்கப்படும்.
இந்நிகழ்ச்சியில் மாண்பு மிகு குடியரசுத் தலைவர் 2020-21ம் ஆண்டுக்கான தேசிய விருதுகளை வழங்குவார். ‘ஹலோ வாக்காளர்கள்’ என்ற இந்திய தேர்தல் ஆணையத்தின் இணையதள ரேடியோவையும் அவர் தொடங்கி வைக்கிறார். சிறந்த தேர்தல் நடைமுறைக்கான தேசிய விருதுகள், மாநிலம் மற்றும் மாவட்ட அளவில் சிறப்பாக செயல்பட்ட அதிகாரிகளுக்கு வழங்கப்படும். தகவல் தொழில்நுட்ப நடவடிக்கைகள், பாதுகாப்பு மேலாண்மை, கொவிட்-19 நேரத்தில் தேர்தல் மேயாண்மை, தேர்தல் விழிப்புணர்வு போன்றவற்றில் சிறப்பாக செயல்பட்ட அதிகாரிகளுக்கு வழங்கப்படும்.
மேலும் விவரங்களுக்கு:
https://pib.gov.in/PressReleasePage.aspx?PRID=1691755
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நாட்டில் பறவை காய்ச்சல் தற்போதைய நிலவரம்
2021 ஜனவரி 23-இன் படி, ஒன்பது மாநிலங்களில்  உள்ள பண்ணை பறவைகளில் பறவை காய்ச்சல் பாதிப்புகள் கண்டறியப்பட்டன.
12 மாநிலங்களில்  காகம்/இடம்பெயர்ந்த/காட்டு பறவைகளில் பறவை காய்ச்சல் பாதிப்புகள் கண்டறியப்பட்டன.
மகாராஷ்டிரா, மத்தியப் பிரதேசம், சத்திஸ்கர், பஞ்சாப், உத்தரப் பிரதேசம், குஜராத், உத்தரகாண்ட் மற்றும் கேரளாவில் உள்ள பாதிக்கப்பட்ட பகுதிகளில் கட்டுப்பாடு மற்றும் தடுப்பு நடவடிக்கைகள் மேற்கொள்ளப்பட்டு வருகின்றன.
அரசால் அழிக்கப்பட்ட பண்ணை பறவைகள், முட்டைகள் மற்றும் பண்ணை தீவனங்களுக்கான இழப்பீடு அவற்றின் உரிமையாளர்களுக்கு வழங்கப்படுகிறது.
பறவை காய்ச்சல் 2021-ன் தயார்நிலை, கட்டுப்பாடு மற்றும் தடுப்புக்கான திருத்தப்பட்ட செயல்திட்டத்தின் படி தாங்கள் எடுத்து வரும் நடவடிக்கைகள் குறித்து அனைத்து மாநிலங்கள்/யூனியன் பிரதேசங்களும் தினமும் தகவல்களை வழங்கி வருகின்றன. சமூக ஊடகம்  உள்ளிட்ட பல்வேறு தளங்களின் மூலம் தொடர் விழிப்புணர்வு நடவடிக்கைகளை மத்திய கால்நடை பராமரிப்பு மற்றும் பால்வளத் துறை எடுத்து வருகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1691569
சிறப்பு சேவைகள் மற்றும் கட்டுரைகள்
பரம் பொருள் சூப்பர் கம்ப்யூட்டர்: தேசிய சூப்பர் கம்ப்யூட்டிங் மிஷனின் கீழ் திருச்சி தேசிய தொழில்நுட்பக் கழகத்தின் முன்முயற்சி
இந்திய அரசின் தேசிய சூப்பர் கம்ப்யூட்டிங் மிஷனில்  திருச்சிராப்பள்ளியின் தேசிய தொழில்நுட்பக் கழகம் இணைந்துள்ளது. ‘பரம் பொருள்' எனப் பெயரிடப்பட்டுள்ள மையத்தை, இந்தக் கழகத்தின் இயக்குநர் டாக்டர் ஜி. அகிலா முன்னிலையில், நிர்வாகக் குழு தலைவர் திரு பாஸ்கர் பட் திறந்து வைத்தார். திருமதி சுனிதா வர்மா, குழு ஒருங்கிணைப்பாளர் மற்றும் தலைவர், என்.எஸ்.எம்,, டாக்டர் நம்ரதா பாதக் , விஞ்ஞானி, அறிவியல் மற்றும் தொழில்நுட்பத் துறை, திரு ஈ. மகேஷ், தலைமை இயக்குநர், சி-டாக், திரு. நவின் குமார், விஞ்ஞானி டி, மின்னணு மற்றும் தகவல் தொழில்நுட்ப அமைச்சகம், திரு. எஸ்.ஏ. குமார், ஆலோசகர், மின்னணு மற்றும் தகவல் தொழில்நுட்ப அமைச்சகம், டாக்டர் நாகபூபதி மோகன், விஞ்ஞானி, அறிவியல் மற்றும் தொழில்நுட்பத் துறை, டாக்டர் ஹேமந்த் தர்பாரி, திட்ட இயக்குநர், என்.எஸ்.எம், திரு சஞ்சய் வந்தேகர், மூத்த இயக்குநர், சி-டாக், புனே, உள்ளிட்டோர் தொடக்க விழாவில் கலந்து கொண்டனர். பரம் பொருள் சூப்பர் கம்ப்யூட்டர் மையம் பொது மக்கள் பயன்பாட்டிற்காகத் தொடங்கப்பட்டது.
நிகழ்ச்சியில் பேசிய திரு பாஸ்கர் பட், திருச்சி தேசிய தொழில்நுட்பக் கழக மாணவர்களுக்கும், ஆசிரியர்களுக்கும் சேவையாற்றுவதில் இந்த வசதி ஒரு முக்கிய பங்கு வகிக்கும் என்று தெரிவித்தார். தேசிய கல்வி கொள்கை 2020-இன் அறிவுறுத்தலின்படி இந்த மையத்தின் மூலம் இப்பகுதியில் உள்ள கல்வி நிறுவனங்கள் பெருமளவு பயனடையும் என்றும் அவர் நம்பிக்கை தெரிவித்தார்.
பரம் பொருள் மையத்தின் திறப்பு விழாவில் தனது உற்சாகத்தையும் மகிழ்ச்சியையும் டாக்டர் ஜி. அகிலா வெளிப்படுத்தினார். சூப்பர் கம்ப்யூட்டர் வசதி, ஆராய்ச்சி வெளியீடு மற்றும் சமூகத் திட்டங்களான சுகாதாரம், விவசாயம், வானிலை, நிதிச் சேவைகள், சமூக ஊடகங்கள் போன்ற துறைகளில் ஈடுபாட்டை அதிகரிக்கும் என்றும், நிறுவனத்தின் 17 துறைகளின் திட்டங்களை மேம்படுத்தும் என்றும் கூறினார். தேசிய சூப்பர் கம்ப்யூட்டிங் மிஷனில் குறிப்பிடப்பட்டுள்ளவாறு, சூப்பர் கம்ப்யூட்டிங் வசதி அருகிலுள்ள கல்வி நிறுவனங்களுக்கும் வழங்கப்படும் என்று அவர் தெரிவித்தார்.
70:30 என்ற விகிதத்தில் சி.பி.யூ மற்றும் ஜி.பி.யூ-வை உள்ளடக்கிய 650 டி.எஃப் சூப்பர் கம்ப்யூட்டர், புனேவிலுள்ள சி-டாக்கால், ரூ. 4 கோடி கூடுதல் செலவில், நிறுவப்பட்டுள்ளது. செயற்கை நுண்ணறிவு, இயந்திர கற்றல், ஆழ்ந்த கற்றல் உள்ளிட்ட சமூக திட்டங்களின் வளர்ச்சி அதிகரித்து வரும் நிலையில், திருச்சிராப்பள்ளியின் தேசிய தொழில்நுட்பக் கழகம், சரியான நேரத்தில் சூப்பர் கம்ப்யூட்டரை நிறுவுகிறது. பல்வேறு ஆராய்ச்சிகள் மற்றும் நிதி உதவியுடன் கூடிய ஆராய்ச்சித் திட்டங்களை மேற்கொள்வதற்காக உயர்நிலை கணினி சம்பந்தப்பட்ட திட்டங்களில் பணிபுரியும் ஆராய்ச்சி அறிஞர்கள் மற்றும் ஆசிரியர்களுக்கு இந்த வசதி உதவிகரமாக இருக்கும்.
உயர் செயல்திறன் கொண்ட கணினித் திறன்களைக் கொண்ட தொழில்நுட்ப நிறுவனங்களுக்கு அதிகாரம் அளிப்பதே தேசிய கம்ப்யூட்டிங் மிஷனின் முக்கிய நோக்காகும்.
என்.எஸ்.எம் உள்கட்டமைப்புக் குழுவிடம் தேசிய தொழில்நுட்பக் கழகம் சமர்ப்பித்த முன்மொழிவின் அடிப்படையில், மின்னணு மற்றும் தகவல் தொழில்நுட்ப அமைச்சகம் மற்றும் அறிவியல் மற்றும் தொழில்நுட்பம் துறை ஆகியவற்றால் ரூ.19 கோடி மதிப்பிலான சூப்பர் கம்ப்யூட்டர், திருச்சி தேசிய தொழில்நுட்ப கழகத்திற்கு வழங்க அனுமதி அளிக்கப்பட்டுள்ளது.
விண்வெளித்துறை
வளர்ச்சிக்காக விண்வெளித் தொழில்நுட்பத்தின் அமைதிப் பயன்பாட்டு ஒத்துழைப்புக்கு இந்தியா-தஜிகிஸ்தான் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
வளர்ச்சிக்காக விண்வெளித் தொழில்நுட்பத்தின் அமைதிப் பயன்பாட்டு ஒத்துழைப்புக்கு இந்தியா-தஜிகிஸ்தான் இடையேயான புரிந்துணர்வு ஒப்பந்தத்திற்குப் பிரதமர் திரு. நரேந்திர மோடி தலைமையிலான அமைச்சரவை ஒப்புதல் அளித்துள்ளது.
இந்தப் புரிந்துணர்வு ஒப்பந்தம் தஜிகிஸ்தானின் துஷான்பே-யில் அக்டோபர் 8, 2018 அன்று கையெழுத்தானது.
விவரங்கள்
புவியின் தொலையுணர்வு; செயற்கைக்கோள் தகவல் மற்றும் செயற்கைக்கோள் அடிப்படையில் கண்காணிப்பு; விண்வெளி அறிவியல் மற்றும் கோள்கள் கண்டறிதல், விண்கலன், விண்வெளி முறைமைகள், புவி நிலைமைகள் குறித்த ஆய்வுகள்; விண்வெளி தொழில்நுட்பப் பயன்பாடு உள்ளிட்ட விண்வெளி அறிவியல், தொழில்நுட்பம் போன்றவற்றில் ஒத்துழைப்பைத் தொடர்வதற்கு இந்தப் புரிந்துணர்வு ஒப்பந்தம் வகைசெய்யும்.
இந்திய விண்வெளி ஆய்வு நிறுவனம், தஜிகிஸ்தான் குடியரசின் நில நிர்வாகக் குழு மற்றும் புவியியல் ஆய்வு நிறுவனம் ஆகியவற்றின் உறுப்பினர்களைக் கொண்ட கூட்டு பணிக்குழு அமைக்க இது வகைசெய்யும். இந்தக்குழு காலவரம்பு உள்ளிட்டவற்றுக்கு திட்டமிடுவதோடு, புரிந்துணர்வு ஒப்பந்த அமலாக்கத்திற்கான வழிவகைகளையும் கண்டறியும்.
நிதி அமைச்சகம்
தமிழகத்தில் வருமான வரித்துறையினர் சோதனை
சென்னையில் உள்ள 2 தனியார் சிண்டிகேட் நிதி குழுமங்களில் வருமான வரித்துறையினர் 23.09.2021 அன்று சோதனை நடத்தினர். சென்னையில் 35 இடங்களில் இந்த சோதனை நடைபெற்றது.
தமிழகத்தில் உள்ள பெரு நிறுவனங்கள் மற்றும் வர்த்தகங்களுக்கு கடனாக கணிசமான தொகையை ரொக்கமாக இந்த நிதி நிறுவனங்களும், அவற்றுடன் தொடர்புடைய அமைப்புகளும் வழங்கியிருப்பதற்கான ஆதாரங்கள் சோதனையின்போது கண்டறியப்பட்டன. மேலும், இந்த நிறுவனங்கள் அதிக வட்டியை வசூலிப்பதும், அவற்றின் ஒரு பகுதிக்கு வரி செலுத்தப்படாததும் தெரியவந்தது. கடன் பெறுபவர்கள் செலுத்தும் பெரும்பாலான வட்டி தொகைகள் போலியான வங்கி கணக்குகளில் பெறப்படுவதும், வரி நடைமுறைகளில் இந்த கணக்குகள் வெளியிடப்படாததும் சோதனையில் தெரியவந்தது. மேலும், கணக்கில் கொண்டு வரப்படாத தொகைகள், பாதுகாப்பற்ற கடன்களாக கணக்கில் கொண்டுவரப்பட்டுள்ளது.
இது தவிர, இந்தக் குழுமத்தின் நபர்கள், கணக்கில் காட்டப்படாத சொத்து முதலீடுகள் மற்றும் இதர வருமானங்களைப் பெற்றிருப்பதற்கான ஆதாரங்களும் கண்டறியப்பட்டன.
இதுவரை மேற்கொள்ளப்பட்ட சோதனையில் ரூ. 300 கோடிக்கும் அதிகமான கணக்கில் காட்டப்படாத வருவாய் கண்டறியப்பட்டுள்ளது. கணக்கில் வராத ரூ. 9 கோடி ரொக்கம் கைப்பற்றப்பட்டுள்ளது.
விசாரணை தொடர்ந்து நடைப்பெற்று வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1757941
நிலக்கரி அமைச்சகம்
2022 ஏப்ரல் - நவம்பர் காலகட்டத்தில் நிலக்கரி உற்பத்தி மற்றும் விநியோகத்தில் சாதனை
இந்தியாவின் நிலக்கரி உற்பத்தி 2022 ஏப்ரல்-நவம்பர் காலகட்டத்தில் 17.13 சதவீதம் அதிகரித்து 524.20 மில்லியன் டன்னாக இருந்தது. முந்தைய ஆண்டின் இதே காலக்கட்டத்தில் இது 447.54 மில்லியன் டன்னாக இருந்தது. கோல் இந்தியா நிறுவனத்தின்  நிலக்கரி உற்பத்தி 2022-23-ம் நிதியாண்டில், நவம்பர் மாதம் வரை 412.63 மெட்ரிக் டன்னாக உள்ளது. இது முந்தைய ஆண்டின் இதே காலகட்டத்தில் 353.41 மெட்ரிக் டன்னாக இருந்தது. இந்த ஆண்டு 16.76 சதவீதம் அதிகரித்துள்ளது.
நிலக்கரி உற்பத்தி திறனை அதிகரிக்கும் நோக்கத்துடன், நிலக்கரி அமைச்சகம் 141 புதிய நிலக்கரி சுரங்கங்களை வணிக ரீதியாக ஏலத்தில் விட்டுள்ளதுடன், நாட்டில் உள்ள பல்வேறு நிலக்கரி நிறுவனங்களுடன் தொடர்பு கொண்டு அவற்றின் உற்பத்தியைத் தொடர்ந்து கண்காணித்து வருகிறது. உள்நாட்டு உற்பத்தியை அதிகரிப்பதற்கும், விநியோகிப்பதற்கும் மேற்கொள்ளப்பட்ட அனைத்து முயற்சிகளும் மிகச் சிறந்த பலன்களைக் கொடுத்துள்ளன. இந்தியா உலகின் மூன்றாவது பெரிய எரிசக்தி நுகர்வு நாடாக திகழ்வதுடன், மின்சாரத்திற்கான தேவை ஆண்டுதோறும் 4.7% அதிகரித்து வருகிறது.
வேகமான போக்குவரத்தை உறுதி செய்வதற்காக பிரதமரின் கதி சக்தி திட்டத்தின் கீழ் அனைத்து முக்கிய சுரங்கங்களுக்கும் ரயில் இணைப்பு உள்கட்டமைப்பை அதிகரிக்க நிலக்கரி அமைச்சகம் நடவடிக்கை எடுத்து வருகிறது. இதன் விளைவாக, ஏப்ரல்-நவம்பர் 22-ல் மொத்த நிலக்கரி அனுப்புதல் 557.95 மெட்ரிக் டன்னாக இருந்தது. இது 22-ஆம் நிதியாண்டின் இதே காலகட்டத்தில், 519.26 மெட்ரிக் டன்னாக இருந்தது. இது 7.45 சதவீத வளர்ச்சியாகும்.